เทเวศเผยระเบิดไม่ส่งผลต่อบริการลูกค้า
เทเวศประกันภัย&nbsp;ระบุเหตุท่อแอร์ระเบิดไม่กระทบต่อการบริการลูกค้า เร่งตรวจสอบเพิ่มเติม ป้องกันเกิดซ้ำ
20 ก.ค. 2553

เทเวศประกันภัย ระบุเหตุท่อแอร์ระเบิดไม่กระทบต่อการบริการลูกค้า เร่งตรวจสอบเพิ่มเติม ป้องกันเกิดซ้ำ
น.ส.ภาวิณี ทิพย์เพชร สำนักบริหารงานกรรมการและสื่อสารองค์กร บริษัทเทเวศประกันภัย เปิดเผยว่า บริษัทจะพิจารณาดำเนินการให้ความช่วยเหลือเพิ่มเติมแก่ผู้เสียชีวิตและผู้บาดเจ็บ 3 ราย ที่เกิดจากการเข้าตรวจเช็คและซ่อมบำรุงระบบเครื่องปรับอากาศที่อาคารเทเวศประกันภัย เมื่อวันเสาร์ที่ 17 ก.ค.ที่ผ่านมา โดยมีผู้เสียชีวิต 1 ราย และ บาดเจ็บ 2 ราย ซึ่งเป็นลูกจ้างของบริษัททรีโอ แอร์คอน ซึ่งได้รับการว่าจ้างจากบริษัทเทเวศประกันภัย ให้เข้ามาทำการตรวยเช็คและซ่อมบำรุง
ทั้งนี้ เหตุการณ์ระเบิดดังกล่าวเกิดจากแรงระเบิดของแอร์คอมเพรสเซอร์ที่ช่างผู้รับจ้างกำลังซ่อมแซมรอยรั่ว ณ บริเวณระเบียงด้านหลังชั้น 2 โดยสาเหตุที่แท้จริงอยู่ระหว่างการตรวจสอบ เพื่อป้องกันมิให้เกิดอุบัติเหตุลักษณะนี้ขึ้นอีก 
อย่างไรก็ตาม อุบัติเหตุดังกล่าวไม่มีความเสียหายอื่นต่อพนักงาน เพราะเป็นวันหยุด เพียงแต่ทำให้ทำความเสียหายต่อบานกระจกหน้าต่างและฝ้าเพดานเท่านั้น ไม่ส่งผลกระทบต่อความแข็งแรงและปลอดภัยของโครงสร้างอาหาร และไม่ส่งผลต่อการดำเนินธุรกิจและการให้บริการลูกค้าแต่อย่างใด